भवनाथपुर(गढ़वा) : सतर्कता जागरूकता सप्ताह के पर पीएनबी के सिंघीताली शाखा में बैंक कर्मियों ने ईमानदारी से काम करने की शपथ ली। कार्यक्रम की अध्यक्षता ब्रांच मैंनेजर कमलेश कुमार ने किया।मौके पर ब्रांच मैनेजर ने कर्मियों को इमानदारी से काम करने की अपील करते हुए कहा कि हम सभी का कर्तव्य बनता है,कि भारत सरकार के अधीन काम करने वाले अपनी ईमानदारी के साथ काम करें और भ्रष्टाचार रूपी जड़ को हमेशा के लिए खत्म करें। हम अपने विभाग में कभी भी भ्रष्टाचार को नहीं पनपने दें। मौके पर अखिलेश कुमार, मनोज कुमार, कृष्णा कुमार, हबिल उरांव, सुनील कुमार, मुकेश कुमार, नुनु मेहता, विनय कुमार, रामाशंकर मेहता आदि उपस्थित थे।